RAKASTETTU KAIKESTA HUOLIMATTA
Kolhiintuneet astiat
Olet lämpimästi tervetullut seuraamaan ohjelmaamme -
Rakastettu kaikesta huolimatta.
Tänään ajattelin puhua hyvin erikoisesta tapahtumasta, -
Jeesuksen ensimmäisestä ihmeestä, -
kun hän muutti veden viiniksi.
Tämä Raamatun kertomus ei millään tavalla puolusta viinin juomista.
Se osoittaa, että Herra haluaa tehdä suuria ihmeellisiä asioita.
Tämän päivän teemana on kolhiintuneet astiat.
Haluan lukea ihanan kertomuksen -
Johanneksen evankeliumin luvusta 2:1-10: -
"Ja kolmantena päivänä oli häät Galilean Kaanassa, -
ja Jeesuksen äiti oli siellä.
Ja myös Jeesus ja hänen opetus- lapsensa olivat kutsutut häihin.
Ja kun viini loppui, sanoi Jeesuksen äiti hänelle: -
'Heillä ei ole viiniä'. Jeesus sanoi hänelle: -
'Mitä sinä tahdot minusta... Minun aikani ei ole vielä tullut.'
Hänen äitinsä sanoi palvelijoille: -
'Mitä hän teille sanoo, se tehkää'.
Niin oli siinä juutalaisten puhdistamistavan mukaan -
kuusi kivistä vesiastiaa, kukin kahden tai kolmen mitan vetoinen.
Jeesus sanoi heille: 'Täyttäkää astiat vedellä'.
Ja he täyttivät ne reunoja myöten.
Ja hän sanoi heille: 'Ammentakaa nyt ja viekää edeskäyvälle'.
Ja he veivät.
Mutta kun edeskäypä maistoi vettä, joka oli muuttunut viiniksi, -
eikä tiennyt, mistä se oli tullut - mutta palvelijat, jotka veden -
olivat ammentaneet, tiesivät sen - kutsui edeskäypä yljän -
ja sanoi hänelle: 'Jokainen panee ensin esille hyvän viinin -
ja sitten, kun juopuvat, huonomman.
Sinä olet säästänyt hyvän viinin tähän asti.'"
Eikö tämä olekin fantastinen kertomus, -
jonka luin Johanneksen evankeliumin toisesta luvusta?
Se käsittelee hääjuhlaa pienessä Kaanan kaupungissa.
Häät tuohon aikaan ja toki vielä tänäänkin Israelissa, -
saattoivat kestää pitkään ja vieraita oli paljon.
Jeesuksen aikaan hääjuhla kesti viikon.
Usein kutsuttiin koko kaupungin väki juhlaan.
Juhlasta kieltäytyminen olisi ollut loukkaavaa.
Ajattele, että Jeesus, jonka tehtävänä -
oli kuolla syntiemme tähden, -
hän, joka sovitti koko maailman elävän Jumalan kanssa, -
menee häihin ja siunaa veden, niin, että se muuttui viiniksi.
Itse asiassa ihme sinänsä ei ole mielenkiintoisin asia -
tässä Raamatun luvussa, -
vaan koen tarvetta nostaa sieltä esille erään jännittävän seikan.
Raamatun kertomus opettaa meitä ensinnäkin, -
että voimme odottaa ihmettä.
Jumala haluaa aina tehdä ihmeitä.
Kun Jeesuksen äiti, Maria, huomaa, että viini on lopussa, -
hän kääntyy Poikansa puoleen, jonka syntymä oli niin merkillinen.
Enkeli tuli ja sanoi: "Terve, armoitettu! Sinä synnytät pojan, -
ja sinun on annettava hänelle nimi Jeesus.
Ja hän sovittaa kansansa synnit."
Maria oletti, että hänen esikoispoikansa on erityinen.
Hän sikisi Pyhästä Hengestä.
Nyt hän pyysi Jeesusta auttamaan tässä tilanteessa, -
isäntäväkeään, ettei heidän tarvitse hävetä kansan edessä.
Tilanne oli piinallinen.
Rakas ystäväni, sinä, joka uskot Jumalaan, -
joudut joskus tilanteeseen, -
jota et ymmärrä, mutta sinun täytyy kuitenkin luottaa Jeesukseen.
Hänellä on aina paras ratkaisu.
Muista rakas ystäväni, että Jeesuksella on aina ratkaisu -
epävarmaan tilanteeseesi.
Hän voi tehdä elämässäsi uusia ihmeitä.
Maria ymmärsi, että Jeesus oli enemmän kuin hänen poikansa.
Hän kantoi myös vastuun siitä.
Hän oli myös Jumalan ainokainen Poika.
Meillä on usein käsityksemme, miten Herran täytyy auttaa meitä.
Herralla onkin toisenlainen ratkaisu.
Maria oli alamainen Jeesukselle.
Mekin saamme antaa Herran ratkaista ongelmamme omalla tavallaan.
Tunnen suurta iloa tänä iltapäivänä puhuessani sinulle, -
siksi että tässä kertomuksessa on jotain, -
jolla voin nostaa sinua ylemmäs.
Kun luin tekstin ja valmistelin kokousta varten, silloin alkoi -
Pyhä Henki valaista tapahtumaa.
Ajatukseni menivät mm. erääseen apostolin tekstiin.
Kun apostoli sanoo: "Tämä aarre on meillä saviastioissa, -
että tuo suunnattoman suuri voima olisi Jumalan -
eikä näyttäisi tulevan meistä." (2. Kor.4:7.)
Häävieraitten siunaus tuli siis kuudesta isosta kiviruukusta.
Tässä Pyhä Henki alkoi koskettaa sydäntäni ja elämääni.
Israelissa matkustaessani sattuu joskus, -
että haluan nähdä erityisiä asioita.
Eräänä päivänä juttelin hyvän oppaani kanssa.
"Etkö näyttäisi minulle puhdistus- astiaa, jollaisia oli Kaanassa?"
Pari päivää myöhemmin näimme puhdistusastioita.
Oli jännittävää nähdä niitä.
Yhtäkkiä alkoi Pyhä Henki puhua ihmeellisellä tavalla.
Voidaan sanoa, että me muistutamme näitä kiviruukkuja.
Olemme aivan tavallisia ihmisiä, heikkoja, -
hauraita, naarmuisia. Joskus myös vähän haljenneita.
Saamme kuitenkin armosta olla Mestarin työkaluja.
En halua olla tekemisissä -
pyhimysten palvonnan tai kuolleiden uskonnollisten muotomenojen kanssa.
Kuitenkin ihailen syvästi, -
kuinka Jeesus voi käyttää särkynyttä astiaa.
Kun katson noita astioita, näen, että niistä on sirpaleita poissa.
Ne ovat murenneet ja niissä on paljon halkeamia.
Ne eivät ole täysin puhtaitakaan.
Pyhä Henki sanoo kuitenkin, että tällaisena tahdon sinua käyttää.
Lundin piispa, Nils Bolander, kirjoittaa upeassa runossaan -
nimeltä Särkyneet työkalut: -
"Hän ottaa käteensä särkyneet työkalut -
ja käyttää niitä pellollaan.
Aurat, joita ei kukaan halua käyttää, -
laittaa Hän kuntoon, mestariseppä.
Hän soittaa sävelen särkyneellä viululla niin, ettei sitä unohda.
Hän puhaltaa vanhaan jäyhään torveen, -
niin että se herättää sen, joka nukkuu ruususen unta.
Sitä, mitä ihminen ei ymmärtänyt, valitsi Jumala työkaluvajastaan.
Se, mikä maailmassa arvotonta on, sen Jumala valitsee soturikseen."
Kun katsomme ympärillemme ja näemme työkaluja, joita ihailemme, -
aavistamme harvoin -
sitä taistelua tai kipua, jota nämä työkalut saavat kärsiä.
Annanpa sinulle muutaman esimerkin sekä Raamatusta -
että omasta näkökulmastani.
Daavid teki raskaita syntejä.
Ps. 32:3-5 sanoo näin: -
"...riutuivat minun luuni jokapäiväisestä valituksestani.
Sillä yötä päivää oli sinun kätesi raskaana minun päälläni; -
Minä tunnustin sinulle syntini..."
Kun hän tekee näin, hän saa anteeksiannon.
Särkynyttä työkalua voidaan taas käyttää.
Jerikon kaupungissa oli portto.
Hän oli vain ihmisen kuori, täysin tuhoutunut.
Kun hän piilotti vakoojat, -
hän pelasti monen ihmisen hengen.
Hänen koko perheensä pelastui, koska hän valvoi, -
että Israelin vakoojat saivat lähteä vahingoittumattomina.
Opetuslapsi Pietari sanoi itsevarmasti Jeesukselle: -
"Olen mies, johon voit luottaa. Enpä tiedä voitko luottaa muihin.
Minä en sinua petä."
Jeesus sanoo, ehkä surua äänessään: -
"Ennenkuin kukko kahdesti laulaa, sinä kolmesti kiellät minut."
Niin tapahtuu, ja Pietari menee ulos katkerasti itkien.
Jeesus kääntyy ja katsoo häntä.
Ylösnousemuksensa jälkeen Jeesus lähettää hänelle ihanat terveiset -
"Sanokaa terveisiä erityisesti Pietarille."
Jumala haluaa käyttää sinua, vaikka olisit mennyt rikki, -
niin kuin Hän käytti portto Raahabia ja Pietaria.
Niin kuin Hän käytti Daavidia, samoin Hän haluaa käyttää sinua, -
vaikka mielestäsi kaikki on sirpaleina.
Ruotsissa oli majatalon isäntä nimeltään Kalle Andersson.
Hän asui Vaxholmissa ja oli kapakoitsija sekä viinan orja.
Hän tuhosi monta perhettä myymällä alkoholipitoisia juomia.
Eräänä joulupäivänä hän pelastui, ja Jumala alkoi käyttää häntä.
Sanotaan, että kun hän tuona päivänä pelastui, -
hän määräsi renkejään lyömään rikki jokaisen viinalekkerin.
Väitetään myös, että vuoden päästä ei ruoho kasvanut -
sillä paikalla, jossa Kalle löysin uuden suunnan elämälleen.
Kuulehan, minulla on myös omia kokemuksia tällaisesta.
Kasvoin lämminhenkisessä kristityssä kodissa.
Eräänä päivänä isäni murtui.
Hän ei menettänyt uskoaan, mutta kadotti tulevaisuuden toivon.
Hän vieraantui, ja hänen ihmissuhteensa rakoilivat.
En koskaan unohda sitä uudenvuoden aattoa, -
kun hän oli pyytänyt minua mukaan yhteen tapahtumaansa.
Valitettavasti hän siirtyi evankelistasta tanssimuusikoksi.
Kun kello lähestyy kahtatoista, hän laittaa haitarinsa maahan.
Hän sanoo: "Meidän täytyy oppia olemaan hyviä toisiamme kohtaan."
Joku sanoo pilkaten: -
"Sieltä tuli esiin vanha helluntaipastori."
En unohda isäni reaktiota, kun hän sanoi: "En koskaan häpeä, -
että olin helluntaipastori. Ne olivat elämäni parhaat vuodet."
Sittemmin hän sanoo: "Birger, etkö sinä ottaisi viitan, -
jonka minä heitin tiensyrjään?"
Et voi pyytää jotakin toista ottamaan sitä tehtävää, -
jonka Jumala antoi sinulle, vaan sinun on palattava ristin luo.
Palaa paikalle, jossa asiat menivät vikaan. Aloita sieltä uudestaan.
Ehkä puhun jollekin, joka tuntee olevansa kuin rikkimennyt työkalu.
Olet kuin rikkimennyt viulu.
Ei ole enää puhdasta sointua, mutta jos Mestarin käsi saa -
käsitellä sinua, silloin tulevat esiin ihanimmat sävelet.
Älä sentähden masennu, sinä pieni rikkoutunut työväline.
Älä masennu, sinä, joka olet nääntynyt -
ja kaipaat uutta hengellistä elämää.
Ei ole liian myöhäistä.
Jos olet särkynyt viulu, anna Herran soittaa sillä, -
niin oikea melodia alkaa kuulua.
Vai etkö kuule laulua syvällä sydämessäsi?
Harppusi on riippunut pajupuussa särkyneenä, -
kielet ruosteessa, käyttämättömänä jo monen vuoden ajan.
Puhun sinulle, joka kerran olit elävä Jumalan lapsi.
Olet nyt kaukana ulkopuolella.
Kuulehan, Herra kutsuu sinua uudelleen.
Oletko aura, jota kukaan ei käytä?
Älä unohda, että Hän laittaa kaiken kuntoon.
Mestariseppä tekee uutta, -
ja sinusta tulee uudelleen käyttöön sopiva astia.
Ehkä olit Jumalan käytössä ollut julistaja.
Mutta elämässäsi tapahtui asioita, ja laulut sekä sanomat vaimenivat.
On eräs, joka haluaa sinut käyttöönsä uudestaan, -
niin, että saat kyntää vielä kerran.
Jumalalla on vain yksi tarkoitus elämääsi varten.
Tarkoitus on, että toimin taas.
Haluan sinun ymmärtävän, että vaikka kaikki ympärilläsi -
vain näyttäisi puhuvan sinun epäonnistumisistasi, -
sinut voidaan kuitenkin asettaa Jumalan ihmeelliseen sotajoukkoon.
Elämme hyvin rasittavia aikoja.
Työkalut rikkoutuvat, ja niitä arvostellaan.
On työkaluja, joita kukaan ei halua kuunnella.
Kuuntele, mitä sanon sinulle. Jumalalla on uusi suunnitelma -
ja uusi kutsumus. Hän haluaa antaa sinulle uuden näyn.
Lapsena lauloimme usein tähän tapaan: -
"Ulos kalastamaan maailman laajalle merelle.
Minun Mestarini on antanut käskyn, enkä voi olla paikoillani.
Heitämme nuotan.
Saamme monta, monta kalaa, rakkaalle Jeesukselle."
Lauluntekijä jatkaa laulussaan: -
"Vaikka sata kertaa saisin tulla kotiin tyhjällä veneellä, -
lähden kalastamaan vielä kerran.
Ehkä silloin suuren saaliin saan.
Kun veneen kotiin soudan, silloin Jumalaani kiitän laulullani."
Tunnen hengessäni, että puhun ihmisille, -
jotka joskus lauloivat ylistyslauluja kielisoittimilla.
He riemuitsivat Jumalan kasvojen edessä.
Tapahtui ikäviä asioita, ja tänään olet surullinen.
Tänään kaikki värikäs on harmaata ja tylsää.
Tänään ovat lupaukset haalistuneet.
Tähdet ovat sammuneet.
Kuuntele, rakas ystäväni. Jeesus seisoo vierelläsi -
ja kutsuu sinua uudelleen.
Olen iloinen siitä, että näin ne kolhiintuneet -
ja säröilleet astiat.
Minäkin olen joskus tuntenut olevani särkynyt astia.
Joskus olen miettinyt, Jumala, miksi tein näin.
Sitten olen kysynyt, voinko enää palata.
Kyllä, aina voi tulla takaisin.
Ehkä jätit kutsumuksesi manttelin tien varteen.
Mene noutamaan se takaisin.
"Sillä ei Jumala armolahjojansa ja kutsumistansa kadu." (Room. 11:29)
Puhun nyt jollekin, -
joka ennen olit palava profeetta, mutta profeetan ääni on vaiennut.
Maailma tarvitsee profeetallista sanomaa.
Sinä sanot: "Olen rikkoutunut astia, minua arvosteltiin, -
minut käsitettiin väärin."
Voit olla kuinka murentunut tahansa, -
mutta Jumala vuodattaa Henkensä yllesi uudelleen.
Olen niin iloinen ja kiitollinen, että voin sanoa sinulle: -
Sydämeni vuotaa ylitse ilosta ja voimasta -
puhuessani sinulle, pieni kolhiintunut astia.
Älä katso niin paljon astian vammaa.
Nosta katseesi ylös Häneen, joka voi tehdä astian terveeksi.
Jaan lopuksi ihmeellisen tekstin Raamatusta.
Siinä Herra sanoo profeetalle: "Mene savenvalajan huoneeseen, -
niin näytän sinulle jotakin." Profeetta menee sinne.
Hän näkee, että astia, jota savenvalaja oli tekemässä, -
epäonnistui hänen kädessään, mutta hän alkoi alusta.
Hän teki siitä toisenlaisen astian. Joten muista eräs asia.
Jumala ei koskaan ole katunut mitään, jonka on antanut sinulle.
Sentähden voit täydellä syyllä jatkaa Jumalan palvelemista.
Älä katso epäonnistumisiasi, katso Jeesukseen.
Aika kuluu nopeasti, puoli tuntia menee pian.
Haluan sinun tietävän, että elävä Jumala rakastaa sinua.
Sinun kutsumuksesi on luja, tuntuipa miltä vain -
ja näyttipä miltä näytti. Siksi on uskallettava nousta jälleen.
Haluan, että ymmärrät, -
ettei Jumala ole heittänyt sinua roskiin.
Hän on nostanut sinut uudelleen savenvalajan työstettäväksi.
Olet Hänen siunaavien kättensä alla -
ja Hänen siunaavissa käsissään. Siellä sinua muotoillaan.
Haluan toivottaa sinulle Jumalan runsainta ja ihaninta siunausta.
Odotan, että löydät taas laulun ja riemun sävelen.
Jos haluat tukea näitä ohjelmia, voit antaa lahjasi -
esimerkiksi soittamalla ruudussa näkyvään numeroon.
Antamalla lahjasi voit olla mukana tässä työssä.
Jumalan siunausta.
Suomennos: Anneli Olin